কমবেশি একই অবস্থা মেঘনা পেট্রোলিয়ামেরও। কোম্পানিটি চলতি দ্বিতীয় প্রান্তিকে যে পরিমাণ পণ্য বিক্রি করছে, এর চেয়ে বেশি আয় এসেছে স্থায়ী আমানতের বিপরীতে প্রাপ্ত সুদ থেকে। অবশ্য আগের বছরের একই সময়ের চেয়ে দ্বিতীয় প্রান্তিকে মেঘনা পেট্রোলিয়ামের পণ্য বিক্রি কিছুটা বেড়েছে। একই সঙ্গে অন্যান্য পরিচালন আয় দ্বিগুণ হয়েছে। মেঘনা পেট্রোলিয়াম পরিচালন মুনাফায় থাকলেও সুদ বাবদ আয়ই প্রতিষ্ঠানের নিট মুনাফার প্রধান উত্স হয়ে দাঁড়িয়েছে। যদিও আগের বছরের চেয়ে এ কোম্পানির সুদ বাবদ আয় প্রায় ২৫ শতাংশ কমেছে।